कई बार मुश्किल हालात आग की भट्टी की तरह होते हैं और जो लोग उसमें से तप कर निकलने में कामयाब हो जाते हैं वो दूसरों के मुकाबले ज्यादा मजबूत और ताकतवर होते हैं। शोवोना करमाकर का मिजाज भी कुछ ऐसा ही है। उत्तर प्रदेश में पैदा होने वाली शोवोना की मां अफ्रीकी मूल की हैं जबकि उनके पिता बंगाल के रहने वाले है। नौकरी के सिलसिले में शोवाना के पिता का तबादला एक शहर से दूसरे शहर होता रहता था इसलिए वो उत्तर प्रदेश और मध्य प्रदेश में कई स्कूलों पढ़ लिख कर बढ़ी हुईं। शोवाना ने 12वीं तक अपनी पढ़ाई गणित और बॉयोलोजी जैसे विषयों से की और इसके बाद उन्होने अपने सपनों का पीछा करने सब कुछ छोड़ दिया।